Kataluna Esperanto-Asocio

Historio 
La Kataluna Esperantista Federacio (KEF) estis la ĝermo de la Kataluna Esperanto-Asocio. Ĝi estis fondita en Barcelono en 1910 kaj kunigis plurajn esperantistajn grupojn de Katalunio kaj la Balearoj. KEF ludis gravan rolon en la disvastigo de Esperanto ĝis ĝi estis devigita fermiĝi en 1939. Post refondiĝo en Sabadell kiel Kataluna Esperanto-Asocio, ĝi denove komencis eldoni la revuon Kataluna Esperantisto en 1983 kaj organizis kongresojn kaj florajn ludojn.

Manuel Casanoves i Casals, pastro kaj kultura aktivisto, estis tre grava por refondi la asocion kaj fariĝis ĝia unua prezidanto en 1980.«Manuel Casanoves i Casals | enciclopedia.cat». Enciclopèdia Catalana. Llibert Puig i Gandia, kiu lernis Esperanton en 1950, estis unu el la fondintoj de la Esperanto-Grupo de Sabadell, la unua grupo en Katalunio post 1939. Puig laboris en la estraro de la Kataluna Esperanto-Asocio dum multaj jaroj kaj instruis Esperanton al multaj homoj.«Llibert Puig i Gandia | enciclopedia.cat».   Enciclopèdia Catalana.

La unua kongreso de la nova etapo de la Kataluna Esperanto-Asocio estis la XIX-a Kataluna Kongreso de Esperanto, kiu okazis en Sabadell en novembro 1983.L'Olotí. Setmanari d'informació i opinió de la Garrotxa, 27-10-1983.

Kelkaj el ĝiaj plej konataj estraranoj estas Xavier Alcalde, Hèctor Alòs, Gemma Armadans, Manuel Casanoves, Mon Cardona, Ruben Fernandez, Josep Franquesa, Montserrat Franquesa, Joan Inglada, Ferriol Macip, Neus Moly, Ramon Perera, Llibert Puig, Oscar Puig, Alfons Tur kaj Carles Vela.

 Biblioteko-Arkivo 
La Biblioteko-Arkivo Petro Nuez estas la biblioteko kaj arkivo de la Asocio, kreita en 1997 honore al la esperanto-instruisto Pere Nuez Pérez, bazita sur la donaco de lia vidvino Maria Garcés i Coll. La arkiva sekcio enhavas diversajn administrajn kaj regadajn dokumentojn post la fondo de la Kataluna Esperanto-Asocio. Ankaŭ estas gravaj dokumentoj pri konataj katalunaj esperantistoj kaj pri urboj kie okazis katalunaj esperantaj kongresoj.Puig i Gandia, Llibert «Malkovru la bibliotekon de KEA» Kataluna Esperantisto, 343, setembre 2007

 Katalunaj Esperanto-Kongresoj organizitaj de KEA 
La listo sube montras la Katalunajn Esperanto-kongresojn ekde kiam KEA (Kataluna Esperanto-Asocio) estis fondita. 

 XIX Kongreso: Sabadell, 1983
 XX Kongreso: Olot, 1984 (en tiu kongreso oni faris komunikon por postuli respekton por la minoritataj lingvoj)
 XXI Kongreso: Sant Cugat del Vallès, 1985 
 XXII Kongreso: Lleida, 1986 
 XXIII Kongreso: Barcelono, 1987 
 XXIV Kongreso: Perpinjano, 1989 
 XXV Kongreso: Tarragono, 1991 
 XXVI Kongreso: Alcúdia, 1993 
 XXVII Kongreso: Mataró, 1995 
 XXVIII Kongreso: Figueres, 1997 
 XXIX Kongreso: Manresa, 1999 
 XXX Kongreso: Ĝirono, 2001 
 XXXI Kongreso: Sóller, 2002
 XXXII Kongreso: Ceret, 2004
 XXXIII Kongreso: Amposta, 2006
 XXXIV Kongreso: Sabadell, 2008 
 XXXV Kongreso: Barcelono, 2011
 XXXVI Kongreso: Salardú, 2013 (tiufoje la kongreso fariĝis katalun-ocitana kongreso) 
 XXXVII Kongreso: Mataró, 2015
 XXXVIII Kongreso: Àger, 2017 
 XXXIX Kongreso: Castelldefels, 2022 
 XL Kongreso: Vic, 2024

La XXXIX Kataluna Esperanto-Kongreso devis okazi en 2020 en Lluc (Majorko), sed ĝi estis prokrastita pro la SARS-CoV-2-pandemio.

 Referencoj 

 Vidu ankaŭ 

 Kataluna Esperanto-Junularo

Kategorio:Katalunaj Esperanto-asocioj